section_heading: Apstraktni ekspresionizam
paragraph_text: Zašto je taj stil prihvaćen od strane većine tijekom 1950-ih predmet je rasprave. Američki društveni realizam bio je općeprihvaćen tijekom 1930-ih. Bio je pod utjecajem ne samo Velike ekonomske krize već i socijalističkih realista iz Meksika, kao što su bili David Alfaro Siqueiros i Diego Rivera. Politička klima nakon Drugog svjetskog rata nije dugo tolerirala društvene proteste tih slikara. Apstraktni ekspresionizam pojavio se tijekom Drugog svjetskog rata i počeo se izlagati tijekom ranih 1940-ih u galerijama u New Yorku, kao što je Galerija Umjetnost ovog st.a. Između kasnih 1940-ih i sredine 1950-ih nastupila je era makartizma. To je bio razdoblje poslije Drugog svjetskog rata i vrijeme političkog konzervatizma i izuzetne umjetničke cenzure u Sjedinjenim Državama. Neki su pretpostavili da je, jer je tema često bila sasvim apstraktna, apstraktni ekspresionizam postao sigurna strategije za umjetnike da slijede taj stil. Apstraktna umjetnost mogla se promatrati kao apolitična. Ili, ako jest bila političke prirode, poruka je bila pretežno za insajdere. Međutim, ti teoretičari su u manjini. Kao prva zaista izvorna škola slikarstva u Americi, apstraktni ekspresionizam je prikazao vitalnost i kreativnost te države u poslijeratnim godinama, kao i njenu sposobnost (ili potrebu) da razvije estetički osjećaj koji nije bio ograničen europskim standardima ljepote.